Kromõ rajoon
Kromõ rajoon (vene keeles Кромской район) on 2. järgu haldusüksus (munitsipaalrajoon) Venemaal Orjoli oblasti keskosas. Rajooni keskus on Kromõ alev. Rajoon piirneb põhjas Uritski rajooniga, kirdes Orjoli rajooniga, idas Sverdlovski rajooniga, kagus Glazunovka rajooniga, lõunas Trosna rajooniga, edelas Dmitrovski rajooniga ja loodes Soskovo rajooniga. Rajooni pindala on 969 km². Elanike arv oli 2012. aastal 21 277, 2009. aastal 23 100 ja 2002. aastal 24 400. Kromõ rajoonis on 138 asulat, mis kuuluvad ühe linnaasunduse (Kromõ alevi) ja kaheteistkümne külaasunduse koosseisu.